


Z A P I S N I K
7. sjednice Vijeća MO “Nadbiskup Antun Bauer“
održane dana 15. studenog 2021. g. s početkom u 20.00 sati  u prostorijama 
MO „Nadbiskup Antun Bauer“, Bauerova 21

Nazočni članovi Vijeća MO: Ante Barišić, Marina Bauer, Bojana Ivanišević i Goranka Tropčić Zekan.
Predsjednica Vijeća MO pozdravlja sve prisutne i konstatira da su nazočna  četiri člana/ice Vijeća te su stečeni uvjeti za raspravu i pravovaljano odlučivanje.
Prije utvrđivanja dnevnog reda gđa. Tropčić Zekan predlaže usvajanje zapisnika 5. i 6. sjednice Vijeća te otvara raspravu o istom. Vijeće, bez rasprave, jednoglasno usvaja zapisnik 5. i 6. sjednice Vijeća MO.
Predsjednica Vijeća otvara raspravu o predloženom Dnevnom redu 7. sjednice Vijeća MO. Vijeća jednoglasno, bez rasprave, donosi sljedeći
                                                                 DNEVNI  RED
1. [bookmark: _Hlk79581482][bookmark: _Hlk87947496]Prijedlog odluke o izradi izmjena i dopuna Urbanističkog plana uređenja Savska Opatovina
1. [bookmark: _Hlk87947576]Prijedlog odluke o izradi izmjena i dopuna Detaljnog plana uređenja Ilica - Preobraženska - Preradovićev trg - Varšavska – Gundulićeva
1. [bookmark: _Hlk87947675]Prijedlog odluke o izradi Urbanističkog plana uređenja Groblje Donji Dragonožec
1. [bookmark: _Hlk87947709]Prijedlog odluke o izradi Urbanističkog plana uređenja Groblje Granešina
1. Pitanja, prijedlozi i razno


Ad. 1.	Prijedlog odluke o izradi izmjena i dopuna Urbanističkog plana uređenja Savska Opatovina– donošenje zaključka

Članovi Vijeća informirani su o Prijedlogu odluke o izradi izmjena i dopuna Urbanističkog plana uređenja Savska Opatovina (Prijedlog 1). 
Prijedlog 1 je razmotren i nakon kraće rasprave jednoglasno je ocijenjen negativno.


Ad. 2.	Prijedlog odluke o izradi izmjena i dopuna Detaljnog plana uređenja Ilica - Preobraženska - Preradovićev trg - Varšavska – Gundulićeva  – donošenje zaključka

Članovi Vijeća informirani su o Prijedlogu odluke o izradi izmjena i dopuna Detaljnog plana uređenja Ilica - Preobraženska - Preradovićev trg - Varšavska – Gundulićeva. (Prijedlog 2). 
Prijedlog 2 je razmotren i nakon kraće rasprave većinom glasova (tri protiv i jedan suzdržan) je ocijenjen negativno. 



Ad. 3.	Prijedlog odluke o izradi Urbanističkog plana uređenja Groblje Donji Dragonožec – donošenje zaključka

Članovi Vijeća informirani su o Prijedlogu odluke o izradi Urbanističkog plana uređenja Groblje Donji Dragonožec (Prijedlog 3). 
Prijedlog 3 je razmotren i nakon kraće rasprave jednoglasno je ocijenjen pozitivno. 

Ad. 4.	Prijedlog odluke o izradi Urbanističkog plana uređenja Groblje Granešina – donošenje zaključka

Članovi Vijeća informirani su o Prijedlogu odluke o izradi Urbanističkog plana uređenja Groblje Granešina (Prijedlog 4). 
Prijedlog 4 je razmotren i nakon kraće rasprave jednoglasno je ocijenjen pozitivno. 


Ad. 5. Razno

Članovi Vijeća MO raspravljali su o kvaliteti života na području našeg MO. 
· Predsjednica je predložila da svi članovi razmisle o mjestima pogodnima za postavljanje stalaka za bicikle (tzv „klamerica“), kako bi na nekoj od slijedećih sjednica mogli zajednički odrediti najpogodnije lokacije. Članovi su vrlo pozitivno reagirali na postavljenje „klamerica“, obzirom da ih na području našeg MO nema.
· Raspravljali smo o problemu ugostiteljskih terasa koje ometaju slobodan protok automobila i pješaka. Detektirali smo nekoliko terasa za koje smatramo da nisu postavljene u skladu s važećom zakonskom regulativom, a ujedno zaista i smetaju automobilima ili pješacima. Zaključili smo da ćemo napraviti fotodokumentaciju spornih terasa, a također želimo dobiti i ugovore o dodjeli svih terasa na uvid (s područja našeg MO), kao i informaciju da li sve terase, tj. ugostitelji redovno podmiruju račune. Mišljenja smo da su to javni podaci koje bismo trebali moći dobiti na uvid.
· Prometna problematika je ponovno bila tema. Raspravljalo se o gužvi koja se stvara na uglu Ratkajevog prolaza i Martićeve ulice. Moguće je da je terasa malog Fast food lokala problem jer ometa vidljivost vozačima koji dolaze iz Ratkajevog prolaza, pa se isti znatno duže tamo zadržavaju, a moguće je da je uzrok i preveliki promet koji se tamo generira radi vozača koji dolaze iz sjevernog djela grada, te tu trasu (Vlaška-Ratkajev prolaz – Bulićeva – Lopašićeva-Trg žrtava fašizma) koriste kao najkraći put prema Trgu žrtava fašizma i dalje. Mišljenja smo da bismo voljeli vidjeti prometnu analizu napravljenu od strane prometnih stručnjaka. Postoje prijedlozi i da se Ratkajev prolaz zatvori za sav promet osim za hitne službe i vozila stanara.
· Također se ponovno raspravljalo o ideji generalnog smirivanja prometa na području našeg MO. Osnovna ideja je da se ograniči brzina kretanja u „manjim ulicama“ na 30 km/h (Bulićeva, Tomašićeva, Lopašićeva), što smatramo mogućim i zaista potrebnim. A možda je isto moguće i u Bauerovoj ulici. Smatramo da bi prometni stručnjaci trebali dati svoje mišljenje. 
· Raspravljalo se i o dodijeljenim parkirališnim mjestima za potrebe institucija, veleposlanstva, udruga i slično. Mišljenja smo da takvih parkirališnih mjesta ima previše na području našeg MO, ali i šire, te da stanovnici imaju sve manje mjesta za parkiranje. Ta parkirališna mjesta bi trebalo detaljno revidirati i mišljenja smo da ih generalno treba ograničiti na uredovno radno vrijeme; npr. od 8 do 17 sati. Puno mjesta zauzeto je i već spomenutim terasama, a pitanje je i ima li invalidskih mjesta previše, obzirom da su često prazna. Želimo dobiti kompletan popis parkirališnih mjesta na području našeg MO s podacima o svim zauzetim mjestima.
· Vijećnica Bojana Ivanišević informirala je ostale članove da je počela proučavati zakonsku regulativu i iskustva drugih gradova i država na temu zaštite zgrada od grafita, te će nas na jednoj od slijedećih sjednica izvijestiti.


Sjednica je završila u 21:30.
Zapisnik vodila: Goranka Tropčić Zekan

KLASA:  026-02/21-002/2067
URBROJ: 251-06-11-110-21-2
Zagreb,  15.11.2021.                                                                          



									               Predsjednica
                                                                                                       MO „Nadbiskup Antun Bauer“

[bookmark: _GoBack]                                                                                                         Goranka Tropčić Zekan, v.r.

